CORRECCIÓ d'errades de la Resolució de 17 de juliol de 2009, de les direccions generals d'Ordenació i Centres Docents, d'Avaluació, Innovació i Qualitat Educativa i de la Formació Professional i de Personal, per la qual es dicten instruccions en matèria d'ordenació acadèmica i d'organització de l'activitat docent als centres que impartixen ensenyances d'educació secundària obligatòria i batxillerat per al curs 2009-2010. [2009/11433]
Advertits errors en la Resolució de 17 de juliol de 2009 de les direccions generals d'Ordenació i Centres Docents, d'Avaluació, Innovació i Qualitat Educativa i de la Formació Professional i de Personal, per la qual es dicten instruccions en matèria d'ordenació acadèmica i d'organització de l'activitat docent als centres que impartisquen ensenyances d'educació secundària obligatòria i batxillerat per al curs 2009-2010 (DOCV de 30.07.09), procedix la seua rectificació de la manera següent:
- L'apartat C1 de l'annex I, ha de quedar redactat com seguix:
C1) Distribució de les hores lectives
S'atribuirà, a cada especialitat docent del professorat, el nombre d'hores que li correspon en els distints mòduls professionals, segons l'atribució docent que marquen els reials decrets 1635/95, 777/98 i 1538/06, així com els reials decrets que establisquen els títols de formació professional de les ensenyances regulades en la Llei Orgànica 2/2006, de 3 de maig, d'Educació, i normes que els desenvolupen.
- L'apartat C7 de l'annex I, ha de quedar redactat com seguix:
C7) Responsable de manteniment
Hi haurà un responsable de manteniment en cada família professional, que tindrà una dedicació horària de 2 hores setmanals quan en la dita família professional es contemplen entre 1 i 3 cicles formatius distints, en el cas de tindre autoritzats entre 4 i 5 cicles formatius distints serà de 3 hores setmanals i quan tinguen autoritzats més de 5 cicles formatius distints serà de 4 hores setmanals.
- L'apartat C8 de l'annex I, ha de quedar redactat com seguix:
C8) Tutories
a) En la modalitat presencial, el tutor de primer curs tindrà una reducció de tres hores lectives i el tutor de segon curs tindrà una reducció de cinc hores lectives. Així mateix, dedicaran dos hores de caràcter complementari per a labors de coordinació.
b) En la modalitat semipresencial o a distància caldrà ajustar-se al que disposa l'Orde de 4 de juliol de 2008, de la Conselleria d'Educació, per la qual es regula l'organització de les ensenyances dels cicles formatius de formació professional en la modalitat semipresencial o a distància en centres públics de la Comunitat Valenciana (DOCV de 31.07.2008) i en l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de formació professional inicial en la modalitat semipresencial o a distància en centres privats de la Comunitat Valenciana (DOCV de 17.06.2009).
València, 25 de setembre de 2009.- El director general d'Ordenació i Centres Docents: Francisco Baila Herrera. La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana. El director general de Personal: David Barelles Adsuara.